**MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE**

Na temelju članka 133. Zakona o prostornom uređenju (»Narodne novine«, broj 153/13, 65/17, 114/18, 39/19, 98/19 i 67/23), ministar prostornoga uređenja, graditeljstva i državne imovine donosi

# PRAVILNIK O OBVEZNOM SADRŽAJU IDEJNOG PROJEKTA

## DIO PRVI: OPĆE ODREDBE

##### *Predmet uređenja*

###### Članak 1.

Ovim se Pravilnikom podrobnije propisuje obvezni sadržaj i elementi idejnog projekta, način opremanja, uvjeti promjene sadržaja, označavanje projekta i način ovjere projekta od strane odgovornih osoba, pravila za ispis projekata i ovjeru ispisa projekata, te građevine za koje se određuje građevna čestica i/ili obuhvat zahvata u prostoru i način njegova određivanja.

###### Članak 2.

(1) Idejni projekt izrađuje se za provedbu zahvata u prostoru određenog projektnim zadatkom i po potrebi prethodno izrađenim idejnim rješenjima, te dokumentacijom na temelju koje su stečena prava za provedbu zahvata u prostoru.

(2) Idejni projekt izrađuje se u skladu sa zakonom kojim se uređuje prostorno uređenje (u daljnjem tekstu: Zakon), prostornim planom i drugim propisima donesenim na temelju Zakona, posebnim propisima, idejnim rješenjem čija je izrada propisana posebnim propisima, elaboratima čija izrada prethodi izradi idejnog projekta na temelju posebnih propisa te uvjetima koji se utvrđuju u postupku procjene utjecaja zahvata na okoliš i u postupku ocjene prihvatljivosti zahvata za ekološku mrežu.

(3) Na idejni projekt za izmjenu i dopunu lokacijske dozvole odgovarajuće se primjenjuju odredbe ovoga Pravilnika.

###### Članak 3.

(1) Za zahvat u prostoru za koji lokacijsku dozvolu izdaje upravno tijelo, idejni projekt se izrađuje u skladu s člankom 2. ovoga Pravilnika te u skladu s posebnim uvjetima i uvjetima priključenja pribavljenim elektroničkim putem primjenom elektroničkog programa »eDozvola«.

(2) Za zahvat u prostoru za koji lokacijsku dozvolu izdaje ministarstvo nadležno za poslove prostornoga uređenja i graditeljstva (u daljnjem tekstu: Ministarstvo), idejni projekt se izrađuje u skladu s člankom 2. ovoga Pravilnika, a posebni uvjeti i uvjeti priključenja se utvrđuju u postupku izdavanja lokacijske dozvole na idejni projekt elektroničkim putem primjenom elektroničkog programa »eDozvola«.

(3) U slučaju ako je Ministarstvo odlukom prenijelo nadležnost za izdavanje lokacijske dozvole na upravno tijelo, na utvrđivanje posebnih uvjeta i uvjeta priključenja te na sadržaj idejnog projekta odnosno postupak izdavanja lokacijske dozvole primjenjuju se odredbe Zakona i ovoga Pravilnika koje se odnose na postupak koji vodi Ministarstvo.

###### Članak 4.

Za zahvate u prostoru od interesa za Republiku Hrvatsku, zahvate u prostoru za koje lokacijsku dozvolu izdaje Ministarstvo te zahvate u prostoru županijskog značaja propisane posebnim propisom, idejni projekt sadrži pristupni put odnosno cestu i drugu infrastrukturu u funkciji zahvata izvan obuhvata osnovnog zahvata u prostoru, u slučaju ako za iste nije izdana građevinska dozvola.

##### *Pojmovi*

###### Članak 5.

(1) Pojedini pojmovi u smislu ovoga Pravilnika imaju sljedeće značenje:

1. *Geodetska situacija stvarnog stanja terena u položajnom i visinskom smislu*, koja je sastavni dio geodetskog elaborata, sadrži:

– položajne i visinske podatke o svim vidljivim prirodnim i izgrađenim objektima zemljine površine u području obuhvata zahvata u prostoru i

– stvarni oblik i veličinu pojedinih katastarskih čestica u ravninskoj kartografskoj projekciji (HTRS96/TM), brojeve katastarskih čestica, ime i matični broj katastarske općine, oznaku mjerila u kojoj je izrađena, datum izrade, te ime, broj i oznaku ovlaštenog inženjera geodezije.

2. *Jednoznačno korištenje prostora* je korištenje prostora u jednoj namjeni određenoj aktom za provedbu u skladu s prostornim planom, za koje se u istima određuje točan oblik i veličina građevne čestice, te smještaj i veličina građevine na istoj.

3. *Nacrti* su grafički i shematski prikazi koji na primjeren način prikazuju tehničko rješenje.

4. *Obuhvat zahvata u prostoru* je prostor utvrđen sukladno prostornom planu, posebnim zakonima i propisima, unutar kojega se može provesti zahvat.

5. *Popis koordinata lomnih točaka* sadrži podatke o broju točke te koordinate u koordinatnom sustavu ravninske kartografske projekcije (HTRS96/TM).

6. *Popis vlasnika i nositelja drugih stvarnih prava na nekretninama* sadrži popis katastarskih čestica, katastarskih općina, vlasnika i nositelja drugih stvarnih prava i identifikaciju katastarskih i zemljišnih čestica u slučaju različitih podataka u katastarskom operatu i zemljišnim knjigama.

7. *Pregledna situacija planiranog zahvata u prostoru* izrađuje se na topografskoj karti ili ortofotokarti, u odgovarajućem mjerilu, a obavezno sadrži smjer sjevera, mjerilo, granice županija, gradova i općina, granice katastarskih općina, te prikazuje obuhvat zahvata u prostoru određen koordinatama lomnih točaka poligona ili linijsku infrastrukturu određenu kotama stacionaže.

(2) Pojmovi uporabljeni u ovom Pravilniku imaju značenje određeno Zakonom i drugim propisima kojima se uređuje područje prostornog uređenja, te posebnim zakonom i drugim propisima kojim se uređuje područje gradnje, ako ovim Pravilnikom nije propisano drukčije.

(3) Izrazi koji u ovom Pravilniku imaju rodno značenje koriste se neutralno i odnose se na muške i ženske osobe.

## DIO DRUGI: ZAHVATI U PROSTORU ZA KOJE SE LOKACIJSKOM DOZVOLOM ODREĐUJE GRAĐEVNA ČESTICA ILI OBUHVAT ZAHVATA U PROSTORU I NAČIN NJEGOVA ODREĐIVANJA

##### *Građevna čestica*

###### Članak 6.

Lokacijskom dozvolom se obvezno određuje oblik i veličina građevne čestice, smještaj i veličina građevine u slučajevima jednoznačnog korištenja prostora sukladno prostornom planu.

##### *Obuhvat zahvata u prostoru*

###### Članak 7.

(1) Zahvati u prostoru za koje se određuje obuhvat zahvata u prostoru, unutar kojeg se ne formiraju građevne čestice su:

– eksploatacijsko polje čvrste mineralne sirovine s rudarskim objektima i postrojenjima u funkciji izvođenja rudarskih radova i pristupnim putem izvan obuhvata zahvata u prostoru

– rudarski objekti i postrojenja na radnim prostorima koji su u funkciji izvođenja rudarskih radova na istražnim prostorima i eksploatacijskim poljima energetskih mineralnih sirovina, skladištenja ugljikovodika i trajno zbrinjavanje plinova u geološkim strukturama koji se smještaju unutar utvrđenih eksploatacijskih polja i istražnih prostora, uključivši i pristupne puteve izvan obuhvata zahvata u prostoru koji se koriste isključivo u tu svrhu

– zahvati u prostoru i složeni zahvati u prostoru koji se prema posebnim propisima kojima se uređuje gradnja ne smatraju građenjem

– cjevovodi i kabelski vodovi različitih namjena, osim u dijelu u kojem je za građevine na trasi istih potrebno formirati građevnu česticu

– žičare, zračni energetski vodovi svih naponskih razina i slične građevine, osim u dijelu u kojem je za građevine na trasi istih potrebno formirati građevnu česticu

– nove vojne lokacije i vojne građevine, osim u dijelu u kojem je za građevine unutar obuhvata potrebno formirati građevnu česticu

– složeni zahvati u prostoru za koje se ne formira građevna čestica i

– druge slične građevine za koje nije potrebno osigurati jednoznačno korištenje prostora.

(2) Zahvati u prostoru za koje se određuje obuhvat zahvata u prostoru, unutar kojeg se formiraju građevne čestice su:

– ceste i željezničke pruge

– nasipi i akumulacije

– elektrane za koje se formira građevna čestica

– zračne luke

– turističke zone i

– druge slične građevine za koje se formira građevna čestica sukladno prostornom planu.

(3) Zahvati u prostoru za koje se određuje obuhvat zahvata u prostoru, unutar kojeg se za dio zahvata određuje građevna čestica su:

– morske luke i luke na unutarnjim vodama

– hidroelektrane, u dijelu u kojem je za građevine u funkciji istih potrebno formirati građevnu česticu

– vodne građevine tipa: retencije, melioracije i sl.

– golf igrališta, skijališta, adrenalinski parkovi i sl.

– cjevovodi, žičare, zračni energetski vodovi svih naponskih razina i slične građevine, u dijelu u kojem je za građevine na trasi istih potrebno formirati građevnu česticu

– vjetroparkovi i solarne elektrane, u dijelu u kojem je za građevine u funkciji istih potrebno formirati građevnu česticu

– nove vojne lokacije i vojne građevine, u dijelu u kojem je za građevine u funkciji istih potrebno formirati građevnu česticu

– složeni zahvati u prostoru i

– druge slične građevine za koje se za dio zahvata formira građevna čestica sukladno prostornom planu.

(4) Obuhvat zahvata u prostoru u slučajevima iz stavaka 2. i 3. ovoga članka obuhvaća i prostor pripadajuće infrastrukture.

(5) Za postojeću složenu građevinu za koju je formirana građevna čestica i izdana uporabna dozvola, a rekonstruira se izgradnjom nove građevine kao dijela složene građevine, u idejnom projektu određuje se obuhvat zahvata u prostoru unutar postojeće građevne čestice, na način da su smještaj, veličina i oblikovanje nove građevine u skladu s uvjetima propisanima prostornim planom za cijelu građevnu česticu.

(6) Postojeća infrastruktura koja se izmješta zbog realizacije zahvata u prostoru može se smjestiti i izvan obuhvata zahvata ako za to postoje tehnički razlozi, a ne postoje zapreke u prostornom planu, sukladno posebnim uvjetima, uvjetima priključenja i posebnim propisima.

(7) Priključci u funkciji zahvata u prostoru koji bitno ne mijenjaju osnovna oblikovno-funkcionalna i tehnička rješenja zahvata u prostoru mogu se smjestiti i izvan obuhvata zahvata ako za to postoje tehnički razlozi, a ne postoje zapreke u prostornom planu, sukladno posebnim uvjetima, uvjetima priključenja i posebnim propisima.

###### Članak 8.

(1) Za ceste, željezničke pruge i slične građevine, u idejnom projektu određuje se obuhvat zahvata u prostoru određivanjem koridora, a građevna čestica formira se parcelacijskim elaboratom u skladu s lokacijskom dozvolom, kao i građevne čestice pripadajućih građevina na trasama linijskih i sličnih građevina (cjevovodi, kabelski vodovi različitih namjena, zračni energetski vodovi svih naponskih razina, sustavi navodnjavanja i sl.), ako je njihovo formiranje određeno lokacijskom dozvolom.

(2) Za zračne luke, turističke zone i slične građevine, u idejnom projektu određuje se obuhvat zahvata u prostoru, a građevna čestica formira se parcelacijskim elaboratom u skladu s lokacijskom dozvolom, ako ista u idejnom projektu nije određena lomnim točkama u GML formatu.

(3) Za luke, hidroelektrane, golf igrališta i slične zahvate u prostoru, u idejnom projektu određuje se obuhvat zahvata u prostoru, unutar kojeg se određuje površina za koju se ne formira građevna čestica, već se uspostavlja služnost, koncesija i sl., a za građevine unutar obuhvata zahvata formiraju se građevne čestice parcelacijskim elaboratom, sve u skladu s lokacijskom dozvolom.

(4) Za složeni zahvat u prostoru, u okviru obuhvata zahvata potrebno je u idejnom projektu označiti dio zahvata koji se prema posebnim propisima kojima se uređuje gradnja ne smatra građenjem, te dio zahvata koji se odnosi na građevine, a za koje se formira građevna čestica parcelacijskim elaboratom u skladu s lokacijskom dozvolom.

###### Članak 9.

(1) Građevna čestica za linijsku infrastrukturu mora biti smještena u cijelosti unutar koridora, čiji je položaj i širina određen prostornim planom, a oblik i veličina građevne čestice određuju se sukladno projektnim rješenjima građevine, čiji se smještaj određuje na situaciji građevine na građevnoj čestici.

(2) Iznimno od stavka 1. ovoga članka, izvan građevne čestice mogu se smjestiti dijelovi građevine za koje se utvrđuje služnost (odvodnja, cjevovodi, energetski vodovi, spojni kabeli i sl.), ako za to nema zapreka u prostornom planu.

(3) Građevna čestica za linijsku infrastrukturu i druge slične građevine u načelu je jedna katastarska čestica, osim u slučajevima ako se ista može sastojati od dvije ili više katastarskih čestica i to:

– ako se građevna čestica proteže područjima dviju ili više katastarskih općina ili

– u slučajevima prelaska preko zemljišta u posebnim režimima (javno vodno dobro, javno dobro i sl.), odnosno preko zemljišta drugih upravitelja (cesta, pruga i sl.).

(4) Parcelacijski elaborati za zahvate linijske infrastrukture izrađuju se i potvrđuju za cjeloviti zahvat u prostoru na način da se u elaboratu grafički prikaže položaj pojedinih elaborata u odnosu na cjelovitu građevnu česticu za koju je izdana lokacijska dozvola, te se isto dostavi i u GML formatu u HTRS96/TM koordinatnom sustavu.

(5) Parcelacijski elaborat je geodetski elaborat prema propisima kojima se uređuje državna izmjera i katastar nekretnina.

##### *Smještaj građevine unutar obuhvata infrastrukturnog zahvata u prostoru*

###### Članak 10.

(1) Za infrastrukturne zahvate u prostoru prikazuje se približni smještaj i veličina jedne ili više građevina unutar obuhvata zahvata.

(2) Veličina i smještaj građevine odredit će se razradom projektnog rješenja u glavnom projektu sukladno lokacijskim uvjetima i ograničenjima definiranim lokacijskom dozvolom.

(3) U slučajevima iz stavka 1. ovoga članka idejnim projektom određuje se površina za mogući smještaj građevine, maksimalno dopušteni gabariti građevine ili druga ograničenja prikazana na primjeren način sukladno vrsti građevine i njezinim značajkama.

## DIO TREĆI: SADRŽAJ IDEJNOG PROJEKTA

##### *Struktura idejnog projekta*

###### Članak 11.

Idejni projekt se sastoji od općeg i tehničkog dijela.

### POGLAVLJE I. OPĆI DIO IDEJNOG PROJEKTA

##### *Sadržaj općeg dijela idejnog projekta*

###### Članak 12.

(1) Opći dio idejnog projekta sadrži:

– naslovnu stranicu idejnog projekta

– popis svih projektanata i suradnika koji su izradili idejni projekt

– sadržaj idejnog projekta

– izjavu projektanta da je idejni projekt izrađen u skladu s prostornim planom, Zakonom te posebnim zakonima i propisima.

(2) Sadržaj naslovne stranice idejnog projekta iz stavka 1. podstavka 1. ovoga članka prikazan je u grafičkom prilogu koji je sastavni dio ovoga Pravilnika (Prilog 1.).

(3) Sadržaj izjave projektanta iz stavka 1. podstavka 4. ovoga članka prikazan je u grafičkom prilogu koji je sastavni dio ovoga Pravilnika (Prilog 2.).

###### Članak 13.

Opći dio idejnog projekta, uz sadržaj iz članka 12. ovoga Pravilnika, sadrži i:

– za rekonstrukciju građevine: dokaz zakonitosti građevine koja se rekonstruira odnosno dokaz da se radi o izgrađenoj infrastrukturi

– za izmjenu zahvata u prostoru koji se ne smatra građenjem: podatke o izdanim aktima na temelju kojih se pristupilo provedbi tog zahvata u prostoru

– za linijsku infrastrukturnu građevinu: izdane akte za provedbu prostornih planova dionica infrastrukture na koje se građevina povezuje odnosno dokaz da se radi o izgrađenoj infrastrukturi

– za zahvat u prostoru za koji lokacijsku dozvolu izdaje upravno tijelo: utvrđene posebne uvjete i uvjete priključenja pribavljene elektroničkim putem primjenom elektroničkog programa »eDozvola«

– za izmjenu i dopunu lokacijske dozvole: osnovnu lokacijsku dozvolu, rješenja o izmjeni i dopuni lokacijske dozvole, rješenje o produljenju roka važenja lokacijske dozvole, građevinske dozvole, rješenja o izmjeni i dopuni građevinske dozvole, uporabne dozvole te po potrebi i druge dokaze o važenju lokacijske dozvole.

### POGLAVLJE II. TEHNIČKI DIO IDEJNOG PROJEKTA

##### *Struktura tehničkog dijela idejnog projekta*

###### Članak 14.

Tehnički dio idejnog projekta sadrži:

– jedinstveni opis zahvata u prostoru i

– grafičke prikaze.

###### Članak 15.

Grafički prikazi i jedinstveni opis zahvata u prostoru moraju biti međusobno usklađeni i prikazivati cjeloviti zahvat u prostoru u tehničko-tehnološkom i funkcionalnom smislu.

#### ODJELJAK 1. JEDINSTVENI OPIS ZAHVATA U PROSTORU

##### *Sadržaj jedinstvenog opisa zahvata u prostoru*

###### Članak 16.

(1) Jedinstvenim opisom zahvata u prostoru, ovisno o vrsti zahvata, određuju se lokacijski uvjeti i mjere za provedbu zahvata u prostoru na temelju prostornog plana i posebnih propisa.

(2) Jedinstveni opis zahvata u prostoru sadrži:

– sažeti opis osnovnih oblikovno-funkcionalnih i tehničkih rješenja zahvata u prostoru

– ocjenu usklađenosti planiranog zahvata u prostoru s prostornim planom i

– tekstualni opis lokacijskih uvjeta, primjenjivih za zahvat u prostoru.

(3) Sažeti opis osnovnih oblikovno-funkcionalnih i tehničkih rješenja za zahvate u prostoru koji se ne smatraju građenjem, a za koje se izdaje lokacijska dozvola, sadrži sve podatke potrebne za provedbu zahvata u prostoru.

(4) Ocjena usklađenosti planiranog zahvata u prostoru s prostornim planom sadrži:

– izvod iz kartografskih prikaza prostornog plana u originalnom mjerilu, legende i sastavnice kartografskih prikaza prostornog plana

– preklop zahvata u prostoru s kartografskim prikazima prostornog plana

– relevantne tekstualne odredbe za provedbu prostornog plana te

– analizu, obrazloženje i zaključak o usklađenosti planiranog zahvata u prostoru s prostornim planom.

(5) Tekstualni opis lokacijskih uvjeta za zgrade izrađuje se u obliku obrasca iz Priloga 3. ovoga Pravilnika.

(6) Tekstualni opis lokacijskih uvjeta za infrastrukturne i druge slične građevine za koje se određuje obuhvat zahvata izrađuje se u obliku obrasca iz Priloga 4. ovoga Pravilnika.

(7) Tekstualni opis lokacijskih uvjeta za zahvate u prostoru koji se ne smatraju građenjem izrađuje se u obliku obrasca iz Priloga 5. ovoga Pravilnika.

(8) Za zahvat u prostoru za koji lokacijsku dozvolu izdaje Ministarstvo, jedinstveni opis zahvata, uz sadržaj iz stavka 2. ovoga članka, sadrži i podatke koji su u smislu posebnog propisa potrebni za utvrđivanje posebnih uvjeta i uvjeta priključenja.

#### ODJELJAK 2. GRAFIČKI PRIKAZI

##### *Sadržaj grafičkih prikaza*

###### Članak 17.

(1) Grafički prikazi, ovisno o vrsti zahvata, su:

– situacije

– nacrti (tlocrti, presjeci, pogledi odnosno druge nacrte prikladne za prikaz zahvata u prostoru) projektiranog zahvata u prostoru u primjerenom mjerilu, s ucrtanim dužinskim i visinskim kotama, te ovisno o vrsti zahvata u prostoru, s iskazanim namjenama prostora i iskazom površina

– nacrti kojima se, ovisno o vrsti i namjeni zahvata u prostoru, daje rješenje uređenja građevne čestice ili obuhvata zahvata

– 3D prikazi zahvata u prostoru isključivo ukoliko potreba izrade istih proizlazi iz odredbi prostornog plana i/ili ukoliko su isti potrebni radi dokazivanja usklađenosti s prostornim planom i

– drugi grafički i shematski prikazi koji na primjeren način prikazuju položaj, smještaj, tehničko rješenje, oblikovanje, uređenje zahvata u prostoru, te ovisno o vrsti zahvata, sanaciju i prenamjenu prostora.

(2) Sadržaj i broj nacrta mora biti takav da osigurava da nijedan dio tehničkog rješenja za koje je potrebno grafičko prikazivanje ne ostane neprikazan.

(3) U svim nacrtima u kojima se upisuju relativne visinske kote zahvata u prostoru obvezno se upisuje i podatak koja apsolutna visinska kota odgovara relativnoj nultoj koti zahvata u prostoru.

(4) Grafički prikazi iz stavka 1. ovoga članka moraju biti izrađeni u primjerenom mjerilu koje osigurava preglednost i detaljnost podataka primjerenu razini razrade idejnog projekta, odnosno iz kojeg se mogu jasno i nedvojbeno iščitati svi potrebni podatci za građevinu odnosno zahvat u prostoru.

(5) Nacrti moraju imati sastavnicu smještenu uz donji desni rub grafičkog prikaza, širine najviše 18 cm, koja sadrži naziv zahvata u prostoru, naziv ili ime podnositelja zahtjeva, naziv projektantskog ureda koji je izradio idejni projekt, ime projektanta i suradnika, razinu projekta (idejni), strukovnu odrednicu nacrta, naziv projektiranog dijela zahvata u prostoru, naziv grafičkog prikaza, mjerilo, oznaku idejnog projekta i redni broj nacrta (broj lista).

(6) Na nacrtu se smije nalaziti samo jedna važeća sastavnica.

##### *Situacije*

###### Članak 18.

(1) Idejni projekt za zahvate iz članka 6. Pravilnika sadrži sljedeće situacije:

– geodetsku situaciju stvarnog stanja u položajnom i visinskom smislu koja je sastavni dio geodetskog elaborata te

– situaciju građevne čestice i smještaja jedne ili više građevina na građevnoj čestici prikazan na geodetskoj situaciji stvarnog stanja.

(2) Uz geodetsku situaciju stvarnog stanja terena, idejni projekt sadrži i potvrdu katastarskog ureda da je geodetski elaborat predan na pregled i potvrđivanje, osim u slučaju ako se geodetski elaborat ne izrađuje, sukladno propisima koji uređuju državnu izmjeru i katastar nekretnina.

(3) Uz situaciju građevne čestice i smještaja jedne ili više građevina na građevnoj čestici prilaže se i popis koordinata lomnih točaka koje određuju granice buduće građevne čestice i smještaja jedne ili više građevina na građevnoj čestici.

(4) Iznimno od stavaka 1., 2. i 3. ovoga članka, ako se radi o rekonstrukciji građevine za čiju je građevnu česticu provedena nova katastarska izmjera, a rekonstrukcija nema za posljedicu izmjenu oblika i veličine građevne čestice ili izmjenu tlocrtne veličine građevine ili njenog smještaja na građevnoj čestici, situacija građevne čestice i smještaja građevine na građevnoj čestici prikazuje se na službenom katastarskom planu.

###### Članak 19.

(1) Idejni projekt za zahvate iz članka 7. Pravilnika sadrži sljedeće situacije:

– preglednu situaciju planiranog zahvata u prostoru te

– situaciju planiranog zahvata s prikazom obuhvata zahvata, prikazanu na digitalnoj ortofotokarti (DOF) s preklopom/uklopom službenog katastarskog plana, u mjerilu 1:2000 ili većem.

(2) Uz situaciju iz stavka 1. podstavka 2. ovoga članka prilaže se:

– popis koordinata lomnih točaka koje određuju granice obuhvata zahvata

– popis stranaka u postupku (vlasnika nekretnina i nositelja drugih stvarnih prava na toj nekretnini) ako se lokacijska dozvola izdaje za zahvat u prostoru koji neposredno graniči s deset nekretnina ili manje i

– potvrda tijela nadležnog za državnu izmjeru i katastar nekretnina da je katastarski plan pravilno preklopljen/uklopljen na digitalnoj ortofotokarti.

###### Članak 20.

(1) U slučaju da je idejnim projektom predviđeno etapno i/ili fazno građenje, idejni projekt sadrži i situaciju s grafičkim prikazom etapnosti i/ili faznosti izdavanja građevinskih i uporabnih dozvola.

(2) U slučaju da je za potrebu realizacije zahvata u prostoru predviđeno uklanjanje postojeće građevine, idejni projekt sadrži i situaciju s prikazom građevine koja se uklanja ili eventualno uklanja.

(3) Ako se lokacijska dozvola izdaje za građevine za eksploataciju odnosno istraživanje ugljikovodika ili geotermalne vode za energetske svrhe, idejni projekt sadrži i situaciju na kojoj su prikazane granice istražnog prostora odnosno eksploatacijskog polja ugljikovodika.

(4) Ako se lokacijska dozvola izdaje za zahvat u prostoru unutar lučkog područja, situacija iz članka 19. stavka 1. podstavka 2. ovoga Pravilnika sadrži i prikaz granice lučkog područja.

(5) Ako se lokacijska dozvola izdaje za luku za koju nije određeno lučko područje ili je potrebno izmijeniti granicu lučkog područja, a sve u skladu s lokacijskom dozvolom, situacija iz članka 19. stavka 1. podstavka 2. ovoga Pravilnika sadrži i prikaz prijedloga nove granice lučkog područja.

##### *Tipski projekt*

###### Članak 21.

Sastavni dio idejnog projekta za izdavanje lokacijske dozvole može biti i tipski projekt dijela građevine za kojeg je izdano rješenje o tipskom projektu na temelju posebnog propisa iz područja gradnje. Uvjeti utvrđeni tipskim projektom predstavljaju lokacijske uvjete za taj dio građevine.

## DIO ČETVRTI: NAČIN IZRADE, ISPIS, OZNAČAVANJE, OPREMANJE, PROMJENA SADRŽAJA I OVJERA IDEJNOG PROJEKTA

##### *Izrada idejnog projekta kao elektroničkog zapisa*

###### Članak 22.

(1) Idejni projekt se izrađuje kao elektronički zapis u skladu s odredbama ovoga Pravilnika.

(2) Idejni projekt mora biti izrađen u elektroničkom obliku u PDF formatu i potpisan kvalificiranim elektroničkim potpisom.

(3) Idejni projekt kao elektronički zapis u PDF formatu mora biti pojedinačna datoteka veličine do 100 MB. Iznimno, u slučaju da veličina prelazi 100 MB, idejni projekt može biti izrađen kao više posebnih datoteka, a svaka od njih mora biti potpisana sukladno odredbama ovoga Pravilnika.

(4) Elaborati koji su prema posebnom zakonu uvjet za utvrđivanje posebnih uvjeta za zahvat u prostoru za koji lokacijsku dozvolu izdaje Ministarstvo, predaju se kao zasebne datoteke u PDF formatu veličine do 100 MB, potpisane sukladno odredbama ovoga Pravilnika.

(5) Ovlašteni inženjeri odnosno arhitekti potpisuju se kvalificiranim elektroničkim potpisom odgovarajuće komore inženjera odnosno arhitekata.

(6) Datum posljednjeg elektroničkog potpisa projektanta smatra se datumom izrade idejnog projekta.

(7) Uz idejni projekt potrebno je dostaviti datoteku u GML formatu s prikazom lomnih točaka građevne čestice i građevine ili obuhvata zahvata u prostoru u obliku poligona.

(8) Uz idejni projekt za izmjenu i dopunu lokacijske dozvole potrebno je dostaviti datoteku u GML formatu s prikazom lomnih točaka cjelovite građevne čestice i građevine ili cjelovitog obuhvata zahvata u prostoru u obliku poligona.

##### *Ispis idejnog projekta*

###### Članak 23.

Idejni projekt se za potrebe provedbe upravnog postupka izdavanja lokacijske dozvole ispisuje u jednom primjerku i uvezuju se u mape prikladnih dimenzija, a papir na kojem se ispisuje projekt mora prilikom uvezivanja u mapu biti dimenzija 21,0 x 29,7 cm, a ako je veći, mora biti formatiran na navedenu dimenziju.

##### *Promjena sadržaja idejnog projekta*

###### Članak 24.

(1) Ako tijekom upravnog postupka izdavanja lokacijske dozvole dođe do promjene sadržaja idejnog projekta, potrebno je cjeloviti idejni projekt s promijenjenim sadržajem izraditi i dostaviti u PDF formatu, dostaviti ispisani primjerak idejnog projekta, te na naslovnoj stranici naznačiti da se radi o promjeni sadržaja idejnog projekta uz redni broj promjene.

(2) Ako tijekom upravnog postupka izdavanja lokacijske dozvole dođe do promjene obuhvata zahvata, potrebno je dostaviti GML datoteku izmijenjenog obuhvata zahvata.

##### *Odgovornosti za potpisani idejni projekt, odnosno dio projekta*

###### Članak 25.

Kvalificiranim elektroničkim potpisom elektroničkog zapisa idejnog projekta, potpisom naslovne stranice ispisanog primjerka idejnog projekta odnosno mape koja je sastavni dio cjelovitog projekta, projektant preuzima odgovornost u propisanom dijelu, sukladno Zakonu i drugim propisima.

## DIO PETI: PRIJELAZNE I ZAVRŠNE ODREDBE

###### Članak 26.

Danom stupanja na snagu ovoga Pravilnika prestaje važiti Pravilnik o obveznom sadržaju idejnog projekta (»Narodne novine«, broj 118/19 i 65/20).

###### Članak 27.

Ovaj Pravilnik stupa na snagu petnaestoga dana od dana objave u »Narodnim novinama«.

# **PRILOG 1.**

|  |
| --- |
| PROJEKTANTSKI URED: |
| naziv  sjedište/adresa  OIB |
| PODNOSITELJ ZAHTJEVA: |
| naziv  sjedište/adresa  OIB |
| OZNAKA IDEJNOG PROJEKTA: |
| 12345 |
| STRUKOVNA ODREDNICA IDEJNOG PROJEKTA: |
| arhitektonski, građevinski, strojarski, elektrotehnički |

|  |  |
| --- | --- |
| NAZIV ZAHVATA U PROSTORU: | navesti ako se radi o izgradnji/rekonstrukciji |
| LOKACIJA ZAHVATA U PROSTORU: | k.č.br., k.o., grad/općina, županija |
| PROJEKTANTI:   |  |  |  | | --- | --- | --- | | ime  naziv ovlaštenja  broj ovlaštenja  potpis | ime  naziv ovlaštenja  broj ovlaštenja  potpis | ime  naziv ovlaštenja  broj ovlaštenja  potpis | | ime  naziv ovlaštenja  broj ovlaštenja  potpis | ime  naziv ovlaštenja  broj ovlaštenja  potpis | ime  naziv ovlaštenja  broj ovlaštenja  potpis | | |

OSOBA OVLAŠTENA ZA ZASTUPANJE U PROJEKTANTSKOM UREDU: ime, potpis

# **PRILOG 2.**

Na temelju odredbe članka 128. stavka 3. Zakona o prostornom uređenju (»Narodne novine«, broj 153/13., 65/17., 114/18., 39/19. i 67/23.), daje se:

IZJAVA  
O USKLAĐENOSTI IDEJNOG PROJEKTA S PROSTORNIM PLANOM, POSEBNIM ZAKONIMA I PROPISIMA

kojom potvrđujem da je Idejni projekt oznake *12345* izrađen od (URED / TVRTKA), mjesto, mjesec, godina za zahvat u prostoru:

|  |  |
| --- | --- |
| NAZIV ZAHVATA U PROSTORU: | navesti ako se radi o izgradnji/rekonstrukciji |
| LOKACIJA ZAHVATA U PROSTORU: | k.č.br. (za više od 10 nekretnina navesti: i dr.), k.o., grad/općina, županija |

usklađen sa sljedećim prostornim planom/planovima:

*potrebno je navesti važeće prostorne planove na području zahvata u skladu s kojima se zahvat provodi,*

te posebnim zakonima i propisima:

*potrebno je navesti važeće zakone i propise prema vrsti zahvata /građevine, a u skladu s kojima se projektira zahvat/građevina.*

|  |  |  |  |  |  |  |
| --- | --- | --- | --- | --- | --- | --- |
| PROJEKTANTI:   |  |  |  | | --- | --- | --- | | ime  naziv ovlaštenja  broj ovlaštenja | ime  naziv ovlaštenja  broj ovlaštenja | ime  naziv ovlaštenja  broj ovlaštenja | | ime  naziv ovlaštenja  broj ovlaštenja | ime  naziv ovlaštenja  broj ovlaštenja | ime  naziv ovlaštenja  broj ovlaštenja | |

# **PRILOG 3.**

|  |
| --- |
| **OPIS LOKACIJSKIH UVJETA (ZGRADE)\*** |
| 1. Vrsta radova |
| *Navesti radi li se o građenju nove građevine, rekonstrukciji postojeće građevine (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa, izvođenje radova na ruševini postojeće građevine) i sl. Nabrojati sve građevine (i pomoćne) koje su predmet idejnog projekta.* |
| 2. Lokacija zahvata u prostoru |
| *Navesti lokaciju predmetnog zahvata odnosno građevine, što podrazumijeva: katastarsku česticu, katastarsku općinu, naselje, jedinicu lokalne i regionalne samouprave.* |
| 3. Namjena građevine s brojem posebnih dijelova nekretnine koji su samostalne uporabne cjeline i/ili funkcionalnih jedinica |
| *Navesti namjenu sukladno prostornom planu. Potrebno je odrediti broj posebnih dijelova nekretnine koji su samostalne uporabne cjeline i/ili funkcionalne jedinice, ako se radi o građevini koja sadrži samostalne uporabne cjeline i/ili funkcionalne jedinice.* |
| 4. Veličina građevine |
| *Određuju se vanjski gabariti nadzemnog i podzemnog dijela građevine te broj i vrsta etaža (podrum, suteren, prizemlje, kat, potkrovlje).*  *Navesti planske brojčane prostorne pokazatelje (kig, kis, E, V) i usporediti ih s projektiranima.* |
| 5. Uvjeti za oblikovanje građevine |
| *Navesti uvjete za oblikovanje građevine propisane prostornim planom, posebnim uvjetima i dr. (tipologija, uklapanje u postojeću izgradnju, volumeni, otvori, istaci, fasade, arhitektonski oblici, materijali, nagib i pokrov krova i sl.).* |
| 6. Oblik i veličina građevne čestice ili obuhvata zahvata u prostoru |
| *Navesti radi li se o postojećoj čestici ili novoformiranoj te od kojih postojećih katastarskih čestica ili dijelova čestica se formira građevna čestica. Navesti površinu građevne čestice, te broj grafičkog prikaza (situaciju) na kojoj je u idejnom projektu prikazan oblik i veličina građevne čestice.*  *Za zahvate u prostoru za koje se određuje obuhvat zahvata u prostoru navesti uvjete za formiranje građevne čestice (sukladno prostornom planu i posebnim propisima), te broj grafičkog prikaza (situaciju) na kojoj je u idejnom projektu prikazan obuhvat zahvata i građevina.* *Navesti površinu obuhvata zahvata.*  *Navesti minimalnu i/ili maksimalnu površinu građevne čestice propisanu prostornim planom.* |
| 7. Smještaj jedne ili više građevina |
| *Navesti podatke o regulacijskom pravcu, građevnom pravcu, udaljenostima od susjednih parcela i druge uvjete i ograničenja iz prostornog plana vezana za smještaj građevine.*  *Za građevine u slučajevima jednoznačnog korištenja prostora opisati smještaj jedne ili više građevina na građevnoj čestici, navesti udaljenosti od susjeda i postojećeg prometnog koridora/trase (javne prometne površine), te navesti broj grafičkog prikaza (situaciju) na kojoj je u idejnom projektu prikazan smještaj građevine na građevnoj čestici.*  *Za zahvate u prostoru za koje se određuje obuhvat zahvata u prostoru opisati približni smještaj jedne ili više građevina unutar obuhvata te navesti broj grafičkog prikaza (situaciju) na kojoj je u idejnom projektu prikazan približan smještaj građevine. Isto tako, potrebno je odrediti maksimalni prostor unutar kojega je moguće smjestiti građevinu (gradivu površinu) sukladno odredbama prostornog plana te maksimalne dopuštene gabarite građevine.* |
| 8. Uvjeti za uređenje građevne čestice, osobito zelenih i parkirališnih površina |
| *Navesti uvjete za uređenje građevne čestice sukladno prostornom planu kao što su postotak zelenog terena, obvezni elementi uređenja (ograda, predvrt, dvorište, zelenilo, stabla na parkiralištu oblikovanje partera i sl.), broj PGM, rješenje pješačkog i kolnog pristupa, uređenje terena u nagibu i dr.* |
| 9. Uvjete za nesmetani pristup, kretanje, boravak i rad osoba smanjene pokretljivosti |
| *Navesti uvjete i način osiguranja nesmetanog pristupa, kretanja, boravka i rada osobama s invaliditetom i smanjene pokretljivosti u građevinama javne i poslovne namjene te osiguranja jednostavne prilagodbe građevina stambene i stambeno-poslovne namjene, sukladno posebnom propisu.* |
| 10. Način i uvjete priključenja građevne čestice, odnosno građevine na prometnu površinu i drugu infrastrukturu |
| *Navesti način priključenja građevne čestice, odnosno građevine na prometnu površinu i drugu infrastrukturu.*  *Navesti uvjete priključenja na prometnu površinu i drugu infrastrukturu iz prostornog plana za predmetnu građevinu.* |
| 11. Mjere (način) sprječavanja nepovoljna utjecaja na okoliš i prirodu određene u skladu s prostornim planom |
| *Navesti mjere (način) sprječavanja nepovoljna utjecaja na okoliš i prirodu propisane prostornim planom (mjere zaštite krajobraznih i prirodnih vrijednosti, čuvanje i poboljšanje kvalitete vode, kakvoće zraka, sprječavanje prekomjerne buke, sprječavanje rizika odnosno opasnosti po okoliš, opasnost od nesreća i obveza saniranja njihovog štetnog utjecaja, sanitarna zaštita, gospodarenje otpadom, zaštita stabilnosti tla, zaštita od elementarnih nepogoda i ratnih opasnosti, očuvanje okoliša i dr.) koje su primjenjive na predmetnu građevinu.* |
| 12. Ostali uvjeti iz prostornih planova od utjecaja na zahvat u prostoru |
| *Navesti ostale uvjete i ograničenja iz prostornih planova od utjecaja na zahvat u prostoru.* |
| 13. Dijelovi složene građevine za koje se izdaju građevinske dozvole u slučaju etapnog građenja i/ili dijelovi građevine za koje se izdaju građevinske dozvole u slučaju faznog građenja građevine |
| *Ako se idejnim projektom predviđa etapno i/ili fazno građenje odrediti građevine i/ili dijelove građevine za koje se izdaje građevinska dozvola, te građevine i/ili dijelove građevine koji čine funkcionalno-tehničku i tehnološku cjelinu nužnu za redovitu uporabu građevine za koje se izdaje uporabna dozvola. Za etape i/ili faze navesti redni broj, naziv te kratki opis sadržaja faze i/ili etape (elementi građevine i radovi koji čine pojedinačnu fazu/etapu).* |
| 14. Posebni uvjeti i uvjeti priključenja utvrđeni prema posebnim propisima *(za zahvat u prostoru za koji lokacijsku dozvolu izdaje upravno tijelo)* |
| *Nabrojati utvrđene posebne uvjete - akte (naziv javnopravnog tijela, oznaka dokumenta i datum). Navesti isključivo one pojedinačne posebne uvjete koji su primijenjeni pri projektiranju idejnog projekta i ukratko opisati način njihove primjene.*  *Nabrojati utvrđene uvjete priključenja - akte (naziv javnopravnog tijela, oznaka dokumenta i datum). Navesti tehničke parametre za priključenje na prometnu infrastrukturu i tehničke parametre za priključenje na drugu infrastrukturu (vodoopskrba, odvodnja, električna energija, telekomunikacije i dr.) sukladno utvrđenim uvjetima priključenja.*  *Navesti mjere zaštite okoliša i mjere ublažavanja negativnih utjecaja na ciljeve očuvanja i cjelovitost područja ekološke mreže, ako su iste propisane.* *Navesti isključivo one mjere koje su primijenjene pri projektiranju idejnog projekta i ukratko opisati način njihove primjene.* |
| 15. Uvjeti važni za provedbu zahvata u prostoru |
| *Navesti obvezu uklanjanja postojećih građevina, sanaciju terena građevne čestice, obvezu ispitivanja tla, kompenzacijske uvjete i dr.*  *U preliminarnoj fazi geotehničkih istražnih radova utvrditi parametre tla bitne za određivanje opće stabilnosti lokacije i procjenu pogodnosti lokacije za buduću gradnju (podaci o temeljnom tlu i stijeni, podzemnoj vodi, geologiji, geomorfologiji, hidrologiji, seizmičnosti, podaci o klizištima, okolnim građevinama te drugim relevantnim podacima o lokaciji potrebnim za projektiranje, izgradnju i uporabu građevine).*  *Navesti i prikazati način kako su usklađena projektna rješenja predmetne građevine sa građevinama za koje su izdani akti za provedbu prostornog plana i akti za gradnju u neposrednom kontaktu, ukoliko je isto od utjecaja na projektno rješenje predmetne građevine.*  *Navesti sve privremene radove i/ili privremene građevine koje će se koristiti za organizaciju gradilišta te odrediti rok u kojem se privremena građevina mora ukloniti i uspostaviti primjereno stanje na zemljištu. Odrediti prostor zauzimanja javne površine za potrebu izgradnje građevine.* |

\*navoditi samo lokacijske uvjete primjenjive za projektirani zahvat u prostoru

# **PRILOG 4.**

|  |
| --- |
| **OPIS LOKACIJSKIH UVJETA (INFRSTRUKTURNI, SLOŽENI I DRUGI SLIČNI ZAHVATI U PROSTORU, TURISTIČKE ZONE, SLOŽENE GRAĐEVINE, VOJNE LOKACIJE I GRAĐEVINE TE DRUGE SLIČNE GRAĐEVINE)\*** |
| 1. Vrsta radova |
| *Navesti radi li se o građenju nove građevine, rekonstrukciji postojeće građevine i sl. Nabrojati sve elemente građevine koje su predmet idejnog projekta.* |
| 2. Lokacija zahvata u prostoru |
| *Potrebno je navesti lokaciju predmetnog zahvata odnosno građevine, što podrazumijeva: katastarsku općinu, jedinicu lokalne i regionalne samouprave.* |
| 3. Namjena građevine |
| *Potrebno je navesti namjenu zahvata sukladno prostornom planu i posebnom propisu kojim se regulira pojedini zahvat u prostoru. U slučaju da se zahvat u prostoru sastoji od više građevina različitih namjena navesti podatke za sve građevine.* |
| 4. Veličina građevine |
| *Za linijske infrastrukturne građevine navodi se približna duljina zahvata u prostoru i približna širina karakterističnog profila građevine. Za površine infrastrukturnih sustava navodi se približna ukupna površina građevine. Za visoke elemente građevine (vjetroagregati, dimnjaci, lučke dizalice i dr.) potrebno je navesti približnu visinu.*  *Za zgrade koje su sastavni dio infrastrukturne građevine određuju se približni vanjski gabariti nadzemnog i podzemnog dijela građevine te broj i vrsta etaža.*  *Navesti planske brojčane prostorne pokazatelje (kig, kis, E, V) i usporediti ih s projektiranima.* |
| 5. Uvjeti za oblikovanje građevine |
| *Oblikovanje građevine uskladiti sa namjenom uz postizanje funkcionalnosti, racionalnosti i sigurnosti za građevinu. Navesti uvjete za oblikovanje građevine propisane prostornim planom.* |
| 6. Oblik i veličina obuhvata zahvata u prostoru |
| *Navesti* *broj grafičkog prikaza (situaciju) na kojoj je u idejnom projektu prikazan obuhvat zahvata. Navesti za linijske infrastrukturne građevine duljinu zahvata (krajnje točke obuhvata zahvata) a za površine infrastrukturnih sustava površinu obuhvata zahvata (u hektarima).*  *Navesti za koji dio zahvata će se parcelacijskim elaboratom odrediti oblik i veličina građevne čestice u skladu sa projektnim rješenjima građevine a za koji dio se uspostavlja pravo građenja i služnosti na građevnim odnosno katastarskim česticama sukladno zakonima i propisima kojima se uređuje katastar nekretnina i vlasništvo. Navesti vrste posebnih pravnih režima koji se uspostavljaju na građevnim česticama sukladno posebnim zakonima i propisima (pomorsko dobro, vodno dobro, kulturno dobro i dr.).*  *Navesti uvjete za formiranje građevne čestice propise prostornim planom.* |
| 7. Smještaj jedne ili više građevina |
| *Navesti broj grafičkog prikaza (situaciju) na kojoj je u idejnom projektu prikazan približni smještaj građevine unutar obuhvat zahvata.*  *Za zahvate u prostoru za koje se određuje obuhvat zahvata u prostoru prikazuje se približni smještaj građevine sa svim pripadajućim dijelovima građevine i priključcima na prometnu površinu i drugu infrastrukturu, a konačni smještaj se određuje u glavnom projektu sukladno važećoj zakonskoj i tehničkoj regulativi.* |
| 8. Uvjeti za uređenje građevne čestice, osobito zelenih i parkirališnih površina |
| *Navesti uvjete o građevini bitne za uređenje građevne čestice.* |
| 9. Uvjete za nesmetani pristup, kretanje, boravak i rad osoba smanjene pokretljivosti |
| *Navesti uvjete i način osiguranja nesmetanog pristupa, kretanja, boravka i rada osobama s invaliditetom i smanjene pokretljivosti, ukoliko je to propisano posebnim propisom.* |
| 10. Način i uvjete priključenja građevne čestice, odnosno građevine na prometnu površinu i drugu infrastrukturu |
| *Navesti i ukratko opisati priključenje na prometnu i drugu infrastrukturu (vodoopskrba, odvodnja, električna energija, telekomunikacije i dr.).*  *Za zahvate linijske infrastrukture navesti početnu i krajnju točku zahvata u prostoru na koju se projektirana dionica nastavlja (kao dio infrastrukturnog sustava), te mjesta na kojima se priključuju infrastrukturni sustavi nižeg ranga.* |
| 11. Mjere (način) sprječavanja nepovoljna utjecaja na okoliš i prirodu određene u skladu s prostornim planom |
| *Navesti mjere (način) sprječavanja nepovoljna utjecaja na okoliš i prirodu propisane prostornim planom (mjere zaštite krajobraznih i prirodnih vrijednosti, čuvanje i poboljšanje kvalitete vode, kakvoće zraka, sprječavanje prekomjerne buke, sprječavanje rizika odnosno opasnosti po okoliš, opasnost od nesreća i obveza saniranja njihovog štetnog utjecaja, sanitarna zaštita, gospodarenje otpadom, zaštita stabilnosti tla, zaštita od elementarnih nepogoda i ratnih opasnosti, očuvanje okoliša i dr.) koje su primjenjive na predmetnu građevinu.* |
| 12. Ostali uvjeti iz prostornih planova od utjecaja na zahvat u prostoru |
| *Navesti ostale uvjete i ograničenja iz prostornih planova od utjecaja na zahvat u prostoru (obvezni razmaci, križanja sa drugom infrastrukturom, brojčani prostorni pokazatelji i dr.).* |
| 13. Dijelovi složene građevine za koje se izdaju građevinske dozvole u slučaju etapnog građenja i/ili dijelovi građevine za koje se izdaju građevinske dozvole u slučaju faznog građenja građevine |
| *Ako se idejnim projektom predviđa etapno i/ili fazno građenje odrediti građevine i/ili dijelove građevine za koje se izdaje građevinska dozvola, te građevine i/ili dijelove građevine koji čine funkcionalno-tehničku i tehnološku cjelinu nužnu za redovitu uporabu građevine za koje se izdaje uporabna dozvola. Za etape i/ili faze navesti redni broj, naziv te kratki opis sadržaja faze i/ili etape (elementi građevine i radovi koji čine pojedinačnu fazu/etapu).* |
| 14. Posebni uvjeti i uvjeti priključenja utvrđeni prema posebnim propisima *(za zahvat u prostoru za koji lokacijsku dozvolu izdaje upravno tijelo)* |
| *Nabrojati utvrđene posebne uvjete - akte (naziv javnopravnog tijela, oznaka dokumenta i datum). Navesti isključivo one pojedinačne posebne uvjete koji su primijenjeni u projektiranju idejnog projekta i ukratko opisati način njihove primjene.*  *Nabrojati utvrđene uvjete priključenja - akte (naziv javnopravnog tijela, oznaka dokumenta i datum). Navesti tehničke parametre za priključenje na prometnu infrastrukturu i tehničke parametre za priključenje na drugu infrastrukturu (vodoopskrba, odvodnja, električna energija, telekomunikacije i dr.) sukladno utvrđenim uvjetima priključenja*  *Navesti mjere zaštite okoliša i mjere ublažavanja negativnih utjecaja na ciljeve očuvanja i cjelovitost područja ekološke mreže, ako su iste propisane. Navesti isključivo one mjere koje su primijenjene u projektiranju idejnog projekta i ukratko opisati način njihove primjene.* |
| 15. Uvjeti važni za provedbu zahvata u prostoru |
| *Navesti obvezu uklanjanja postojećih građevina, sanaciju terena građevne čestice, obvezu ispitivanja tla, kompenzacijske uvjete i dr.*  *U preliminarnoj fazi geotehničkih istražnih radova utvrditi parametre tla bitne za određivanje opće stabilnosti lokacije i procjenu pogodnosti lokacije za buduću gradnju (podaci o temeljnom tlu i stijeni, podzemnoj vodi, geologiji, geomorfologiji, hidrologiji, seizmičnosti, podaci o klizištima, okolnim građevinama te drugim relevantnim podacima o lokaciji potrebnim za projektiranje, izgradnju i uporabu građevine).*  *Potrebno je alternativnim rješenjima osigurati funkcionalnost za sve postojeće prometne površine i drugu infrastrukturu koje se kao posljedica realizacije ovog zahvata trebaju izmjestiti.*  *Navesti i prikazati način kako su usklađena projektna rješenja predmetne građevine sa građevinama za koje su izdani akti za provedbu prostornog plana i akti za gradnju u obuhvatu zahvata u prostoru.*  *Navesti sve privremene radove i/ili privremene građevine u obuhvatu zahvata koje će se koristiti za organizaciju gradilišta na kojem će se provesti zahvat u prostoru za koje će se izdati posebna građevinska dozvola u kojoj će se odrediti rok u kojem se privremena građevina mora ukloniti i uspostaviti primjereno stanje na zemljištu.*  *Ukoliko se predviđa višak iskopa potrebno je odrediti lokaciju privremenog deponija viška iskopa i navesti broj grafičkog prikaza na kojem je u idejnom projektu prikazana lokacija* *privremenog deponija viška iskopa.*  *Navesti lokaciju pozajmišta materijala i broj grafičkog prikaza na kojem je u idejnom projektu prikazana lokacija pozajmišta, ako je isto predviđeno idejnim projektom.* |

\*navoditi samo lokacijske uvjete primjenjive za projektirani zahvat u prostoru

# **PRILOG 5.**

|  |
| --- |
| **OPIS LOKACIJSKIH UVJETA (ZAHVATI U PROSTORU KOJI SE NE SMATRAJU GRAĐENJEM)\*** |
| 1. Vrsta radova |
| *Potrebno je ukratko opisati radove za provedbu zahvata u prostoru koji se ne smatra građenjem.*  Za naftno – rudarske objekte i postrojenja definirati radi li se o objektu u fazi istraživanja (istražna/ ocienska bušotina) ili u fazi eksploatacije (eksploatacijska / razradna bušotina). |
| 2. Lokacija zahvata u prostoru |
| *Potrebno je navesti lokaciju predmetnog zahvata, što podrazumijeva: katastarsku općinu, jedinicu lokalne i regionalne samouprave. Ako se radi o zahvatu u prostoru na prostoru mora potrebno je navesti približnu lokaciju u odnosu na najbliže točke otoka i kopna.*  Za naftno – rudarske objekte i postrojenja, navesti istražni prostor ugljikovodika / geotermalne vode, odnosno eksploatacijsko polje ugljikovodika / geotermalne vode u kojem se zahvat nalazi, te definirati koordinate pojedine bušotine u HTRS96/TM koordinatnom sustavu. |
| 3. Namjena zahvata u prostoru |
| *Potrebno je navesti namjenu sukladno prostornom planu i posebnom propisu kojim se regulira pojedini zahvat u prostoru.* |
| 4. Veličina zahvata u prostoru |
| *Navesti veličinu elemenata zahvata u prostoru.*  Za bušotinske radne prostore potrebno je definirati površinu a za potrebne cjevovode (priključni, otpremni plinovodi i sl.) približnu duljinu s definiranim krajnjim točkama. |
| 5. Uvjeti za oblikovanje i uređenje zahvata u prostoru |
| *Navesti uvjete za oblikovanje i uređenje zahvata u prostoru propisane prostornim planom.* |
| 6. Oblik i veličina obuhvata zahvata u prostoru |
| *Navesti broj grafičkog prikaza (situaciju) na kojoj je u idejnom projektu prikazan obuhvat zahvata. Navesti površinu obuhvata zahvata u prostoru (u hektarima) a za potrebne cjevovode i duljinu zahvata i krajnje točke obuhvata zahvata.*  *Navesti vrste posebnih pravnih režima koji se uspostavljaju unutar obuhvata sukladno posebnim zakonima i propisima.* |
| 7. Smještaj objekata ili postrojenja |
| *Navesti broj grafičkog prikaza (situaciju) na kojoj je u idejnom projektu prikazan smještaj zahvata u prostoru unutar obuhvata zahvata.* |
| 8. Uvjete za nesmetani pristup, kretanje, boravak i rad osoba smanjene pokretljivosti |
| *Navesti uvjete i način osiguranja nesmetanog pristupa, kretanja, boravka i rada osobama s invaliditetom i smanjene pokretljivosti, ukoliko je to propisano posebnim propisom.* |
| 9. Način i uvjeti priključenja zahvata u prostoru na prometnu površinu i drugu infrastrukturu |
| *Navesti i ukratko opisati priključenje na prometnu i drugu infrastrukturu (vodoopskrba, odvodnja, električna energija, telekomunikacije i dr.).* |
| 10. Mjere (način) sprječavanja nepovoljna utjecaja na okoliš i prirodu određene u skladu s prostornim planom |
| *Navesti mjere (način) sprječavanja nepovoljna utjecaja na okoliš i prirodu propisane prostornim planom (mjere zaštite krajobraznih i prirodnih vrijednosti, čuvanje i poboljšanje kvalitete vode, kakvoće zraka, sprječavanje prekomjerne buke, sprječavanje rizika odnosno opasnosti po okoliš, opasnost od nesreća i obveza saniranja njihovog štetnog utjecaja, sanitarna zaštita, gospodarenje otpadom, zaštita stabilnosti tla, zaštita od elementarnih nepogoda i ratnih opasnosti, očuvanje okoliša i dr.) koje su primjenjive na predmetnu građevinu.* |
| 11. Ostali uvjeti iz prostornih planova od utjecaja na zahvat u prostoru |
| *Navesti ostale uvjete i ograničenja iz prostornih planova od utjecaja na zahvat u prostoru.* |
| 12. Posebni uvjeti i uvjeti priključenja utvrđeni prema posebnim propisima *(za zahvat u prostoru za koji lokacijsku dozvolu izdaje upravno tijelo)* |
| *Nabrojati utvrđene posebne uvjete - akte (naziv javnopravnog tijela, oznaka dokumenta i datum). Navesti isključivo one pojedinačne posebne uvjete koji su primijenjeni u projektiranju idejnog projekta i ukratko opisati način njihove primjene.*  *Nabrojati utvrđene uvjete priključenja - akte (naziv javnopravnog tijela, oznaka dokumenta i datum). Navesti tehničke parametre za priključenje na prometnu infrastrukturu i tehničke parametre za priključenje na drugu infrastrukturu (vodoopskrba, odvodnja, električna energija, telekomunikacije i dr.) sukladno utvrđenim uvjetima priključenja.*  *Navesti mjere zaštite okoliša i mjere ublažavanja negativnih utjecaja na ciljeve očuvanja i cjelovitost područja ekološke mreže, ako su iste propisane. Navesti isključivo one mjere koje su primijenjene u projektiranju idejnog projekta i ukratko opisati način njihove primjene.* |
| 13. Uvjeti važni za provedbu zahvata u prostoru |
| *Navesti druge uvjete važne za provedbu zahvata u prostoru.*  Definirati potrebu izmještanja postojećih puteva i druge infrastrukture koja presijeca lokaciju zahvata kako bi se alternativnim rješenjima osigurala njihova funkcionalnost.  Za naftno – rudarske objekte i postrojenja, opisati način sanacije nakon provedbe zahvata naročito vezano za mogućnost da se u istražnom razdoblju ne utvrde komercijalna otkrića i ne pristupi eksploataciji. |

\*navoditi samo lokacijske uvjete primjenjive za projektirani zahvat u prostoru